**Tuomasvastuuryhmän kokous 28.11.2019 klo 17–19.45**

**Seurakuntien talo, kokoushuone Emmaus**

**Läsnä:**

Katriina Hallikainen (puheenjohtaja), Lauri Eskelinen, Kaija Jääskeläinen, Anne Karhola, Kalle Mäki, Aarne Plukka, Liisa Puronen, Jouni Siirtola, Anne Vehmas, Riitta Vesanen (sihteeri)

**Poissa:**

Hannu Hahto, Kaija Jerkku, Risto Moisio, Sari Papunen, Timo Saarinen

**Alkuhartaus**

Hartausvastuussa oli Jouni Siirtola, joka oli valinnut alkulauluksi *Anna sydän avara*. Jounin kokemuksen mukaan laulun teksti resonoi tuomiosunnuntain tekstin kanssa. Rukoilimme yhdessä.

1. **Juhlavuosi**

* **Esite koskien koko vuotta:** Laaditaan koko juhlavuoden 2020 kattava esite, jossa on näkyvissä vähintään messut ja niiden teemat. Kevään Tuomasiltojen sarjan *Juhlien ja paastoten* teemat ovat jo tiedossa; laitetaan tiedotteeseen. Anne Karhola ja Kaija Jääskeläinen laativat koosteen toimitettavaksi Valpuri Tauriaiselle, joka vastaa esitteen visuaalisesta ilmeestä. Esitteessä käytetään Tuomasmessun nykyistä logoa (=kirjasintyyppi). Esitteessä tulee olla myös Tampereen seurakuntien tunnus (kalat).
* **Tuotteet:**

Tuomaskirja: *Elämän makuinen messu* – kirjaa on varastossa 130–150 kpl. Katriina hoitaa kirjojen siirron seurakuntien talon autotallivarastosta keskitetysti kirkon kellarin Tuomas-hyllyyn. Juhlavuoden tarjoushinta kirjalle on 15 €.

Tuomasristi: Tilataan koe-erä 60 kpl Tuomasristejä taiteilija Tuula Pajulta sisältäen 20 kpl lasinkirkkaita ristejä hopeaketjulla, 20 kpl vihreitä ja 20 kpl punaisia musta/ruskealla nahkanauhalla. Myyntihinnaksi sovittiin 15 €. Mikäli ristit eivät mene kaupaksi, ne voidaan käyttää esim. messun palveluväen tunnuksina messussa (vastuuryhmän muistio 23.10.2019 kohta 11.)

Matkaikoni: Kalle Mäki on pyytänyt Granolta tarjouksen matkaikonista (triptyykki), koko 210 mm x 140 mm, hinta 1000 kpl 205,90 € + ALV, 500 kpl 162,95 € + ALV. Annukka Laine on ilmoittanut haluavansa itselleen 100 kpl matkaikoneita + palkkion 200 €, mikäli 1000 kpl tilaus toteutuu. – Kalle on etukäteen esitellyt vastuuryhmälle erilaisia teksti- ja rukousvaihtoehtoja.

Vastuuryhmä päätti tilata 3 erilaista tekstivaihtoehtoa 1) Joh. 14:27 + rukous *Tee minut tietoiseksi…* 2) Joh. 15: 9, 12 + Pyhän Hengen kirkkorukous 3) Joh. 14: 5-6 + rukous Origenes 200-luvulta; yhteensä n. 1000 kpl (3 x 330 kpl). Matkaikonin myyntihinnaksi sovittiin yksittäin 3 €, 2 kpl yht. 5 €. Annukka Laineen kanssa keskustellaan vielä palkkiosta.

* **Kiitosjuhla:** Vastuuryhmä on suunnitellut kiitosjuhlan järjestämistä Näsillä 25.10.2020 klo 17. On ilmennyt, että samaan aikaan Näsillä on suuret synttärit. Sovittiin uusi ajankohtaehdotus kiitosjuhlalle: 18.10.2020 klo 17. Puheenjohtaja ratkaisee ajankohdan selvitettyään tilavarauksen jne.
* **Juhlamessu 12.4.2020**, tilanne: Messuun kutsutaan tamperelaisia ja lähikuntien ihmisiä. Aiempien vuosikymmenten vastuunkantajia kutsutaan, henkilöitä voi etsiä *Elämän makuinen messu* – kirjasta. Anne Karhola kertoi pääpiirteittäin kokoontumisesta, johon Timo Saarinen ei päässyt paikalle. Messun musiikkivieraaksi on lupautunut Petri Laaksonen, jolta toivotaan 2-3 esityslaulua, sekä haastattelu. Messussa saarnaa Timo Takala, liturgina Jussi Mäkinen, juontajana Laura Karhola. Kolehti kerätään yhteisesti kaikille Tuomasmessun nimikkokohteille. – Tarjoilun on syytä olla osaavissa käsissä: aletaan etsiä ammattilaista, jolle maksetaan palkkio. Sään salliessa tarjoilu voi olla kirkkopuistossa, tarpeen mukaan kirkkosalissa. – Ehtoollinen jaetaan tarvittaessa intinktiona. – Tiedottamiseen panostetaan erityisesti: mm. Aamulehteen tulee näyttävä, maksullinen ilmoitus. – Puheenjohtajan linjaus on ”enemmän eteenpäin katsoen kuin menneitä muistellen.”
* **Askel-lehdeltä** (Mari Teinilä) on tullut tarjous: maaliskuun lehteä 1500 kpl hintaan 1995 € + postituskulut. Lehti ilmestyy 5.3.2020, ja siihen tulee artikkeli Tampereen Tuomasmessusta sekä näyttävä mainos juhlamessusta. Lehteä pyritään jakamaan hiljaisella viikolla.
* **Viestintä/tiedotussuunnitelma:** Anne K esitteli vastuuryhmälle kokouskutsun ja asialistan yhteydessä lähetetyn viestintäsuunnitelman pääkohdittain.
* **Hiljainen viikko ja ristin pysäkit, suunnitelmien eteneminen:** Lauri Eskelinen kertoi, että aiempina vuosina hiljaisen viikon tapahtumia toteuttaneella diakoniavastuuryhmällä ei ole resursseja ottaa tapahtuman vetovastuuta. Puheenjohtajan mukaan komeronhoitajilla saattaisi olla kiinnostusta asiaan; myös Aulikki Kalliolahti on ilmoittanut kiinnostuksensa. Puheenjohtaja ottaa yhteyttä Iiris Vuorenmaahan ja Aulikkiin. Mikäli komeronhoitajat ottavat vetovastuun, työryhmään lupautuivat vastuuryhmästä Lauri sekä Liisa Puronen.

1. **Tuomasrekisteri: missä mennään**

Anne K esitteli vapaaehtoistyö.fi/Tuomasmessu näkymän Tampereen Tuomasmessu/Avoimet tehtävät. Tuomasrekisteri on vielä vaiheessa. Tunnukset tullaan antamaan 1) messun tukihenkilölle 2) kokoajalle; voimassa 3 – 4 kk. Ihmiset perehdytetään käyttöön vierihoitona, 2 – 3 henkilöä kerralla. Anne kertoi, että muutama ilmoittautui 1.12.2019 messutehtäviin vapaaehtoistyö.fi:n kautta.

1. **Alkamisaika: kyselyn tulokset ja johtopäätökset**

Anne K esitteli Tuomasmessun uutta alkamisajankohtaa koskevan kyselyn vastaukset. Vastaajia oli yhteensä 73. Noin 40 % vastasi erinomainen, n. 20 % hyvä, n. 5 % ei väliä, n. 35 % huono. Kysyttäessä, mikä ajankohta olisi parempi, vastaus oli klo 18. Kysely on ollut auki puoli vuotta ja tulos on selkeä. Kevätkausi vielä kuulostellaan ja Tuomasväen kokouksessa toukokuussa tehdään päätös jatkosta.

1. **Messun käsikirjan päivitys**

Puheenjohtaja totesi, että messun käsikirjassa on tällä hetkellä mm. uudesta alkamisajankohdasta johtuvia epäjohdonmukaisuuksia. Palautteen mukaan päivitys olisi tarpeen; tällä hetkellä työhön ei ole tarvittavia resursseja. Aikanaan, kun päivitystyö tehdään, on ohjeistuksessa syytä käyttää nykyistä väljempiä sanamuotoja; kaikkea ei tarvitse noudattaa kirjaimellisesti, maalaisjärjen käyttö on sallittu. – Jouni totesi, että käsikirjasta on olemassa kolme hieman toisistaan poikkeavaa versiota; tiedot niistä löytyvät Jounilta, joka on myös muuttanut kaikki kolme tekstimuotoon.

1. **Sielunhoitokoulutukset 2020**

Puheenjohtaja totesi, että yhteistyö koulutuksen osalta Palvelevan Puhelimen Outi Niemen kanssa on sujunut mallikkaasti. Aarne Plukka antoi kiittävää palautetta koulutuksesta *Yksinäisyyden monet kasvot.* Tuomasmessun uusille ehtoollisavustajille olisi paikallaan järjestää koulutusta liittyen nimenomaan alttarilla tapahtuvaan rukouspalveluun. Ehtoollisavustajamme ovat varsin heterogeeninen ryhmä; osa on toiminut vuosikausia vastaavissa tehtävissä kotiseurakunnassaan, toiset ovat aloittelijoita. Kolmen kerran koulutus samaan tapaan kuin aikanaan Kalle Mäen järjestämä olisi paikallaan: peruspaketti, jossa käsitellään ehtoollisen teologinen puoli ja sielunhoito.

1. **Kiinteistöasiat**

* Aleksanterin kirkon muutostyöt: suunnitelman mukaan pitäisi olla valmiina ennen juhlamessua (tarkemmin palmusunnuntaina)
* Emmaus-huoneen sisustus: puheenjohtaja on soittanut Heikki Päätalolle pitkästä pöydästä, josta on tullut valituksia. Iso pöytä lähtee ja tilalle tulee pieniä pöytiä, joista saa erilaisia kokoonpanoja ja jotka voi tarvittaessa kasata sivuun.

1. **Uuden vuoden messu**

Kaija Jä: Kaikkiin vastuutehtäviin on tekijät saatu. Laulut on sovittu. Mikko Wirtasen liturgin messumoniste on jaettu vastuullisille, laulut on sovittu. Kirkkokokous on keskiviikkona 18.12. klo 17.30–19.30 kirkkosalissa.

1. **Messut 2021, ehdotuksia**

Kaija Jä on laatinut pohjaehdotuksen vuoden 2021 messupäivistä, jonka hän esitteli fläppitaululta: 24.1., 7.2., 17.2. tuhkamessu, 21.3., 4.4./5.4., 2.5., 23.5., 25.6. juhannusmessu, 5.8. tapahtumien yö, 29.8., 19.9., 10.10., 31.10., 28.11. adventti, 31.12.

Mikäli ajankohtiin halutaan muutosta, niistä voi ilmoittaa seuraavassa vastuuryhmän kokouksessa. Piplia-seuralle varattiin messu 24.1, Anne K ilmoittaa.

1. **Vuoden 2020 vastuuryhmän kokousaikataulu**

Vastuuryhmän seuraava kokous on sovittu jo aiemmin: ma **13.1.2020 klo 17.** Puheenjohtaja toivoi, että hänen työtilanteensa takia jatkossa kierrätetään vain kolmea viikonpäivää: ma-ti-ke. Helmikuun kokous on ti **11.2.2020 klo 17.** Kaija Jä laatii seuraavaan kokoukseen pohjaehdotuksen loppuvuoden kokousajankohdista edellä mainittua periaatetta noudattaen.

1. **Tuomas-logo, tilanne**

Asia siirrettiin seuraavaan kokoukseen, koska Sari Papunen ei ollut paikalla.

1. **Lauluvihkot yläkappeliin**

Yläkappelissa on alkurukoushetkeä varten Pirkko Tuomiston aikanaan työstämiä pikku lauluvihkoja. Niitä on jostakin syystä kadonnut, joten päätettiin teettää uusia 100 kpl. Kaija Jerkulla on pääsy Pirkon koneelle, josta lauluvihkon pdf-tiedosto löytyy. Vihkot painatetaan Granossa.

1. **Terveisiä Helsingistä**

Pirjo Kantala on ollut yhteyksissä Katriinaan ja tiedustellut, miten Tampereella menee uuden aloitusajankohdan kanssa; sielläkin päässä on harkittu vastaavaa. Myös vapaaehtoistyö.fi:stä Pirjo oli kysellyt ja todennut, että Clara ei toimi (hyvä, ettemme Tampereella lähteneet siihen). Hieno asia, että olemme näissä Helsinkiä edellä!

1. **Palautteet**

Keskustelimme vielä 17.11.2019 messun saarnasta, josta on tullut paljon palautetta.

1. **Muut asiat**

Anne K selvittää Pispalan radion Pasi Komsilta, missä formaatissa Tuomasmessun etukäteispuffi jatkossa halutaan. Osa kokoajista on lähettänyt sen kirjallisena, osa äänitiedostona.

1. **Kokouksen päätös**

Puheenjohtaja kiitti kaikkia vastuuryhmäläisiä kuluneesta vuodesta. Hän ojensi jokaiselle henkilökohtaisesti osoitetun joulukukan, jossa saatteena oli teksti Hoosean kirjasta, 14:6-8:

***Minä virvoitan Israelin kuin aamukaste, ja niin se kukoistaa kuin lilja ja tunkee juurensa maahan kuin Libanonin setri. Sen versot leviävät, se kasvaa kauniiksi kuin oliivipuu, se tuoksuu kuin Libanon. Sen katveessa ihmiset saavat jälleen asua ja viljellä peltojaan. He kukoistavat kuin viiniköynnös, jonka viini on kuin Libanonin viini.***

Odota kärsivällisesti, anna Jumalan aamukasteen virvoittaa, vaali pientä ja vaatimatonta alkua elämässäsi! Seurakunta kasvaa, kaikki lähtee asenteesta.

Kokous päättyi klo 19.45.